Na temelju članka 13. Zakona o udrugama (NN 74/14., 70/17. i 98/19.) i članka 14. Zakona o sportu (NN 71/06., 150/08., 124/10., 124/11., 86/12., 94/13., 85/15., 19/16., 98/19 i 47/20.) Skupština Udruge košarkaških sudaca grada Osijeka dana 06. prosinca 2021 godine donijela je

**STATUT**

**UDRUGE KOŠARKAŠKIH SUDACA GRADA OSIJEKA**

**I. OPĆE ODREDBE**

Članak 1.

Radi ostvarivanja potreba i interesa košarkaških sudaca, opunomoćenika, pomoćnih sudaca i instruktora, te ukupne aktivnosti u području košarke u gradu Osijeku, osnovana je Udruga košarkaških sudaca grada Osijeka

Članak 2.

Udruga košarkaških sudaca grada Osijeka (dalje u tekstu: Udruga), dragovoljna je stručna organizacija djelatnika u košarkaškom sportu, koja se bavi educiranjem sudaca, prati napredovanje te štiti i zastupa košarkaške suce, opunomoćenike, pomoćne suce i instruktore, a u svrhu razvoja i unapređenja košarkaškog sporta u cjelini.

Članak 3.

Ovim statutom reguliraju se odredbe o nazivu, sjedištu, zastupanju, izgledu pečata Udruge, o ciljevima i području djelovanja sukladno ciljevima, djelatnostima kojima se ostvaruju ciljevi , o načinu osiguranja javnosti djelovanja Udruge, o uvjetima i načinu učlanjivanja i prestanku članstva, pravima, obvezama i odgovornostima te stegovnoj odgovornosti članova i načinu vođenja popisa članova, tijelima Udruge, njihovu sastavu i načinu sazivanja sjednica, izboru, opozivu, ovlastima, načinu odlučivanja i trajanju mandata te načinu sazivanja skupštine u slučaju isteka mandata, izboru i opozivu likvidatora Udruge, prestanku postojanja Udruge; o imovini, načinu stjecanja i raspolaganju imovinom, o postupku s imovinom u slučaju prestanka postojanja Udruge, te o načinu rješavanja sporova i sukoba interesa unutar Udruge te drugim pitanjima od značaja za Udrugu.

Članak 4.

1. Puni naziv Udruge je: Udruga košarkaških sudaca grada Osijeka.
2. Skraćeni naziv Udruge je: UKSGO.
3. Sjedište Udruge je u Osijeku.
4. Udruga djeluje na području grada Osijeka

Članak 5.

1. Udruga je neprofitna pravna osoba koja nije osnovana sa svrhom stjecanja dobiti i ne obavlja gospodarsku djelatnost.
2. Udruga se upisuje u Registar udruga Republike hrvatske, Registar sportskih djelatnosti pri nadležnom upravnom tijelu i Registar neprofitnih organizacija pri Ministarstvu financija Republike Hrvatske.

Članak 6.

Udruga djeluje na načelima neovisnosti, javnosti, demokratskog ustroja, neprofitnosti i slobodnog sudjelovanja u javnom životu.

Članak 7.

1. Udruga ima pečat i znak.
2. Pečat je okruglog oblika promjera 30 mm, s ispisanom tekstom uz rub pečata: UDRUGA KOŠARKAŠKIH SUDACA GRADA OSIJEKA. U sredini pečata se nalazi znak UDRUGE.
3. Znak predstavlja stiliziranu košarkašku loptu u čijem se središtu ističe bočna kontura zviždaljke crne boje s tekstom UKSGO.
4. Za čuvanje i upotrebu pečata odgovoran je predsjednik.

Članak 8.

1. Udrugu zastupa predsjednik.
2. Predsjednik može određene poslove zastupanja prenijeti na člana Izvršnog odbora temeljem pisane punomoći kojom se određuju ovlasti, opseg zastupanja i trajanja punomoći, a o čemu je potrebno izvijestiti Izvršni odbor na idućoj sjednici.
3. Udrugu predstavlja predsjednik i tajnik.

**II. CILJEVI I DJELATNOST**

Članak 9.

1. Udruga je osnovana u cilju promicanja, razvitka i unapređenja potreba i interesa košarkaških sudaca, opunomoćenika, pomoćnih sudaca i instruktora u gradu Osijeku, te razvoja i unapređenja košarkaškog sporta u cjelini.
2. Udruga sukladno ciljevima djeluje na području sporta.

Članak 10.

1. Djelatnost Udruge proizlazi iz Zakona o športu, statuta UHKS, statuta UKSOBŽ te zadaća i poslova koje mu povjere članovi.
2. Svojim djelovanjem Udruga doprinosi:

* razvitku i unapređenju košarke kroz sudačku djelatnost;
* provodi odluke i programe UKSOBŽ i UHKS;
* planskom i organiziranom podizanju kvalitete košarkaškog športa;
* razvitku sudačke djelatnosti putem školovanja, usavršavanja i organiziranja strukovnih seminara;
* provođenjem i kontrolom tjelesne pripremljenosti sudaca i unapređuje iste putem treninga i testiranja;
* praćenjem zbivanja na području košarkaškog sporta i sudačke djelatnosti;
* poticanju aktivnosti djece i mladeži;
* predstavljanju košarkaškog športa drugim športskim udrugama.

**III. ČLANSTVO UDRUGE U OSTALIM UDRUGAMA I SAVEZIMA**

Članak 11.

1. Udruga košarkaških sudaca grada Osijeka se udružuje se u Košarkaški savez grada Osijeka i Zajednicu sportskih udruga grada Osijeka te Udrugu košarkaških sudaca osječko-baranjske županije.
2. Odluku o udruživanju donosi Skupština Udruge.

Članak 12.

Predstavnike u tijela upravljanja udruga iz članka 11. ovog statuta bira i imenuje Izvršni odbor Udruge iz svojih redova.

Članak 13.

Predstavnik Udruge iz čl. 11 ima pravo i obvezu:

* prisustvovati sjednicama tijela i organa u koje je izabran;
* predstavljati i zastupati interese Udruge i košarkaškog športa u cjelini;
* izvještavati tijela Udruge o radu udruge u koje je izabran;
* tražiti smjernice i upute za rješavanje nastalih problema u radu udruge u koje je izabran.

Članak 14.

1. Predstavnik Udruge iz čl. 11 može biti opozvan prije isteka vremena na koje je izabran ako ne ispunjava svoje obveze.
2. Opoziv vrši tijelo koje je predstavnika izabralo nakon utvrđivanja činjenica iz stavka 1. ovog članka.

**IV. ČLANSTVO U UDRUZI, PRAVO I OBVEZA**

Članak 15.

1. Članovi Udruge mogu biti:

* sve fizičke osobe s područja grada Osijeka koje imaju zvanje košarkaškog suca, pomoćnog suca, opunomoćenika ili instruktora;

1. Ako za to postoji interes i potreba u odgovarajućem slučaju članovima mogu biti i pojedinci koji nisu iz grada Osijeka.
2. Popis članova vodi se elektronički ili na drugi prikladan način i sadrži:

* naziv člana (ime i prezime);
* osobni identifikacijski broj člana (OIB);
* adresa
* mjesto
* datum pristupanja Udruzi;
* datum prestanka članstva;

1. Odgovorna osoba za vođenje popisa članova i dostavu podataka o članovima je tajnik.

Članak 16.

1. Da bi postao član Udruge iz članka 15. ovog statuta član mora ispuniti sljedeće uvjete:

* da odlukom o učlanjenju prihvate Statut Udruge i zajedničke ciljeve i zadaće utvrđene njime i drugim općim aktima Udruge;
* da član ima položeno za zvanje košarkaškog suca, pomoćnog suca, opunomoćenika ili instruktora.

1. Uz zahtjev za prijem u članstvo član mora dostaviti i osnovne podatke o sebi.
2. Članom se postaje danom upisa u popis članova

Članak 17.

1. Članovi udruge su potpuno samostalni u planiranju i obavljanju svojih ukupnih djelatnosti.
2. U ostvarivanju zajedničkih interesa, zadaća i poslova koje su Udruzi povjerile članovi, odnosno koje su mu u djelokrugu stavljeni Zakonom o sportu, članovi imaju pravo i obvezu:

* sudjelovati u utvrđivanju politike razvitka sudačkog kadra;
* birati svoje predstavnike i biti birani u tijela Udruge i preko njih upravljati sveukupnim poslovima Udruge;
* provoditi aktivnosti kojima se ostvaruju zajednički interesi i zadaće;
* redovito plaćanje godišnje članarine ukoliko o istoj bude donesena odluka;
* uvijek i na svakom mjestu štititi ugled Udruge i članova;
* ostvarivati druga prava i izvršavati druge obveze u svezi zajedničkih interesa, zadaća i poslova.

Članak 18.

Za zakonito, stručno i pravodobno obavljanje poslova koji su joj povjereni, Udruga je odgovorna članovima.

Članak 19.

1. Kada član u svom djelovanju ne ostvaruje utvrđene ciljeve i zadaće, nadležno tijelo Udruge, upozorit će ga na nedostatke u radu, i predložiti, odnosno poduzeti sljedeće mjere:

* zatražiti odgovornost člana

1. Ako član i nakon upozorenja i poduzetih mjera iz stavka 1. ovog članka, nastavi djelovati suprotno odredbama svog i ovog Statuta, isključit će se iz članstva i o tome izvijestiti nadležna tijela.

Članak 20.

Članstvo člana u Udruzi prestaje:

* isključenjem iz Udruge;
* istupanjem na vlastiti zahtjev uz obrazloženje;
* nastankom drugih okolnosti.

Odluku o isključenju donosi Stegovni sud Udruge.

Protiv odluke o isključenju dozvoljena je žalba Izvršnom odboru Udruge u roku od 15 dana od dana primitka odluke.

**V. TIJELA UDRUGE**

Članak 21.

1. Tijela Udruge su:
   1. Skupština
   2. Izvršni odbor
   3. Predsjednik
   4. Tajnik
   5. Nadzorni odbor
   6. Stegovni sud
2. Članovi tijela Udruge i osobe ovlaštene za zastupanje ne mogu biti osobe za koje postoje zabrane određene Zakonom o sportu.

**1. SKUPŠTINA**

Članak 22.

1. Skupština je naviše tijelo upravljanja radom i poslovanjem Udruge.

Članak 23.

1. Skupštinu Udruge čine svi članovi Udruge.
2. Svake četiri godine održava se izborna sjednica Skupštine.
3. Predsjednik Udruge, najmanje 2 mjeseca prije roka za održavanje izborne skupštine donosi odluku o pokretanju postupka i provođenju izbora o čemu obavještava članove.

Članak 24.

Člana Udruge u Skupštini može biti osoba:

* koja je državljanin Republike Hrvatske;
* koja je navršila 18 godina života, ima potpunu poslovnu sposobnost, te se nije ogriješila o etičke norme i načela olimpijskog pokreta;
* koja je pomoćni sudac, košarkaški sudac, opunomoćenik ili instruktor;
* koja prihvaća Statut Saveza;
* koja nema prepreke iz članka 13. i članka 46. stavka 5. Zakona o sportu.

Članak 25.

Skupština Udruge obavlja sljedeće poslove:

* donosi statut i njegove izmjene i dopune;
* donosi i mijenja poslovnik o radu;
* donosi i druge opće akte potrebne za djelovanje Udruge;
* verificira mandate izabranih predstavnika u Skupštinu Udruge;
* utvrđuje politiku razvoja Udruge;
* donosi programe i planove rada;
* donosi financijski plan i usvaja godišnje financijsko izvješće;
* bira i razrješava predsjednika i članove Izvršnog odbora, Nadzornog odbora i Stegovnog suda;
* razmatra i odlučuje o financijskim i ostalim izvješćima tijela Udruge iz svoje nadležnosti;
* donosi odluku o isključenju člana;
* donosi odluku o prijemu u članstvo;
* odlučuje o udruživanje u Udrugu, zajednice i druge oblike povezivanja udruga;
* odlučuje o raspolaganju imovinom Udruge;
* odlučivati o statusnim promjenama, promjeni ciljeva i djelatnosti, prestanku rada Udruge i raspodjeli preostale imovine sukladno zakonu;
* imenuje i opoziva likvidatora;
* odlučuje i o drugim pitanjima za koja statutom nije utvrđena nadležnost drugih tijela Udruge.

Članak 26.

1. Skupština odlučuje o pitanjima iz svoje nadležnosti na sjednicama.
2. Skupština može pravovaljano odlučivati kada je sjednici nazočno natpolovična većina članova Skupštine.
3. Skupština donosi odluke natpolovičnom većinom glasova prisutnih članova koji čine Skupštinu.
4. Odluku o prestanku postojanja Udruge i statusnim promjenama Skupština donosi 2/3 većinom glasova svih članova Skupštine.

Članak 27.

1. Glasovanje u Skupštini je javno.
2. Skupština može odlučiti da se o pojedinim pitanjima odlučuje tajnim glasovanjem.

Članak 28.

1. Skupština Udruge radi na sjednicama.
2. Sjednice Skupštine mogu biti redovite, izborne i izvanredne.
3. Redovite sjednice sazivaju se prema potrebi, a najmanje jednom godišnje.
4. Sjednice saziva i predsjedava im predsjednik Udruge:

* kada prosudi da je potrebno sazvati Skupštinu;
* temeljem zaključka Izvršnog odbora ili zahtjeva najmanje 1/3 članova Izvršnog odbora;
* na zahtjev najmanje polovine predstavnika u Skupštini;

1. U svrhu odlučivanja o bitnim pitanjima za rad Udruge, odnosno otkrivanja poremećaja u radu, tijela iz stavka 4. ovog članka mogu predložiti izvanrednu sjednicu Skupštine Udruge.
2. Predlagač za sazivanje sjednice dužan je pripremiti dnevni red i materijale u svezi s pitanjima o kojima se raspravlja i odlučuje.
3. Predsjednik Udruge mora sazvati i održati izvanrednu sjednicu u roku od 30 dana od dana kada je dostavljen zahtjev.
4. Ako sjednica ne bude održana na način iz stavka 7. ovog članka, sjednicu je u sljedećem roku od 15 dana ovlašten sazvati podnositelj zahtjeva za održavanje izvanredne sjednice Skupštine. Odluka treba sadržavati prijedlog dnevnog reda, mjesto i vrijeme održavanja sjednice.
5. Svake četiri godine održava se izborna sjednica Skupštine.

Članak 29.

1. Skupštinu saziva predsjednik Udruge dostavljanjem pisanih poziva članovima najmanje 5 dana prije održavanja sjednice.
2. Poziv sadrži podatke o mjestu i vremenu održavanja sjednice i prijedlog dnevnog reda.
3. Uz poziv dostavljaju se i materijali o pitanjima koja su na dnevnom redu.
4. U radu Skupštine mogu sudjelovati i gosti, ali bez prava odlučivanja.

Članak 30.

1. U slučaju isteka mandata, sjednicu Skupštine ovlašten je sazvati dotadašnji predsjednik Udruge.
2. Ako predsjednik ne sazove sjednicu Skupštine nakon isteka mandata, sjednicu Skupštine ovlašteni su sazvati natpolovična većina članova Skupštine, Izvršnog odbora, Nadzorni odbor i tajnik, uz navođenje prijedloga dnevnog reda, mjesta i vremena održavanja sjednice.

Članak 31.

1. Sjednica Skupštine se u izvanrednim okolnostima proglašenim od strane nadležnih tijela Republike Hrvatske i Osječko-baranjske županije i u slučaju potrebe za donošenjem odluka ili drugih akata koji iz razloga žurnosti ne trpe odlaganja, može održati na daljinu putem verificiranih e-pošta predstavnika u Skupštini, video konferencije ili drugog oblika suvremene elektroničke komunikacije na daljinu koji omogućava evidentiranje sudjelovanja i glasovanja.
2. Sjednica Skupštine na daljinu saziva se putem e-pošte dostavom poziva s prijedlogom dnevnog reda i materijalima koji moraju biti dostavljeni najkasnije tri dana prije planiranog održavanja sjednice na daljinu, a predstavnici moraju e-poštom potvrditi da su zaprimili poziv do unaprijed definiranog roka.
3. Na elektroničkoj sjednici Skupština punovažno odlučuje ako je natpolovična većina predstavnika koji su e-poštom potvrdili primitak poziva i koji su se u roku očitovali o točkama dnevnog reda
4. Na temelju dobivenih odgovora i mišljenja sastavlja se i vodi zapisnik elektroničkog zasjedanja Skupštine na isti način kao i kad Skupština zasjeda na tradicionalni način.
5. Glasanje putem e-pošte nije moguće kada se radi o odlukama koje se odnose na izbor i opoziv tijela udruge, donošenje Statuta i njegovih izmjena i dopuna, odluke na temelju prijedloga za isključivanje iz članstva u udruzi, te o prestanku rada udruge.
6. Način rada, sazivanja i vođenja sjednice Skupštine može se detaljnije urediti poslovnikom o radu Skupštine.

**2. IZVRŠNI ODBOR**

Članak 32.

Izvršni odbor je izvršno i upravno tijelo Udruge koje upravlja radom i poslovanjem Udruge i odlučuje o svim pitanjima iz svoje nadležnosti između dvije sjednice Skupštine.

Članak 33.

1. Izvršni odbor ima 5 članova.
2. Članovi Izvršnog odbora biraju se iz redova članova u Skupštini na temelju popisa predloženih kandidata od strane predsjednika Udruge.
3. Mandat članova Izvršnog odbora traje četiri (4) godine.
4. Predsjednik Udruge po funkciji je član Izvršnog odbora i njegov je predsjednik.
5. Nakon isteka mandata ista osoba može biti ponovno izabrana za člana Izvršnog odbora.
6. Članovi Izvršnog odbora odgovorni su Skupštini za svoj osobni i zajednički rad.

Članak 34.

Izvršni odbor nadležan je da:

* utvrđuje prijedlog statuta i drugih akata koje donosi Skupština;
* donosi opće akte koji nisu u nadležnosti Skupštine;
* priprema materijal za Skupštinu;
* imenuje i razrješava tajnika Udruge;
* predlaže Skupštini imenovanje i opoziv likvidatora;
* organizira rad Udruge između sjednica Skupštine;
* provodi odluke Skupštine;
* bira i razrješava predstavnike Udruge u drugim udrugama, zajednicama, savezima i institucijama;
* razmatra rad predstavnika Udruge;
* utvrđuje prijedlog financijskog plana i završnog računa Udruge;
* izvršava financijski plan Udruge i u okviru financijskog plana odlučuje o rasporedu i dinamici korištenja sredstava;
* utvrđuje mjere za unapređenje i osposobljavanje stručnog kadra;
* utvrđuje liste sudaca za svaku sezonu;
* imenuje i osniva stalna i povremena radna tijela;
* imenuje pojedince za izvršavanje pojedinih poslova i zadaća;
* ustanovljava nagrade i priznanja, te odlučuje o dodjeli pojedincima i članicama;
* prati i usklađuje rad članica i poduzima odgovarajuće mjere za unapređenje tog rada;
* obavlja i druge poslove utvrđene ovim Statutom, drugim aktima UHKS ili koje mu povjeri Skupština.

Članak 35.

1. Izvršni odbor odlučuje o pitanjima iz svoje nadležnosti na sjednicama.
2. Izvršni odbor može pravovaljano odlučivati ako sjednici prisustvuje natpolovična većina članova.
3. Izvršni odbor odluke donosi natpolovičnom većinom glasova svih njegovih članova.
4. Izvršni odbor odluke donosi javnim glasovanjem.
5. Izvršni odbor za pitanja koja ne trpe odlaganje može rješavati i telefonskim ili elektronski (mailom) izjašnjavanje članova Izvršnog odbora o čemu će se sastaviti zapisnik.
6. Članovi Izvršnog odbora odgovorni su Skupštini za svoj osobni i zajednički rad.

Članak 36.

1. Sjednice Izvršnog odbora održavaju se prema potrebi, a najmanje jednom u šest (6) mjeseci.
2. Sjednice Izvršnog odbora saziva i predsjedava im predsjednik ili osoba koju predsjednik ovlasti.
3. U slučaju trajnije spriječenosti predsjednika, sjednicu može sazvati i tajnik .
4. Poziv za sjednicu Izvršnog odbora s prijedlogom dnevnog reda i materijalima dostavlja se članovima Izvršnog odbora najmanje 3 dana prije sjednice.
5. Način sazivanja i vođenja sjednice Izvršnog odbora i druga pitanja u vezi s održavanjem sjednice može se pobliže urediti Poslovnikom radu Skupštine po čijim odredbama radi i Izvršni odbor.

Članak 37.

1. Predsjednik mora sazvati sjednicu Izvršnog odbora kad to zatraži 1/3 članova Izvršnog odbora ili 1/3 članova Skupštine ili tajnik.
2. Predsjednik je obvezan u roku od 3 dana sazvati sjednicu koja se treba održati u daljnjem roku od 7 dana. Ako predsjednik ne bude poštovao navedene rokove, predlagatelji mogu sami sazvati sjednicu Izvršnog odbora.

Članak 38.

1. Članu Izvršnog odbora prestaje mandat prije isteka vremena na koji je izabran:

* ostavkom;
* razrješenjem;
* nastupom okolnosti zbog kojih ne bi mogao vršiti svoju dužnost;

1. Novog člana Izvršnog odbora, na prijedlog predsjednika, bira Skupština iz svojih redova.
2. Mandat novoizabranog člana Izvršnog odbora traje do isteka vremena na koje je bio izabran član Izvršnog odbora kojem je prestao mandat.

Članak 39.

1. Skupština može razriješiti člana Izvršnog odbora ili Izvršni odbor u cjelini ako ocijeni da postupa protivno ovom Statutu, ne provodi politiku koju je utvrdila Skupština ili ne izvršava odluke Skupštine ili Izvršnog odbora.
2. Izvršni odbor ili član Izvršnog odbora razrješuje se po postupku po kojem su izabrani.
3. Prijedlog za razrješenje pojedinog člana Izvršnog odbora može podnijeti najmanje 1/3 članova u Skupštini, odnosno predsjednik.
4. Prijedlog za pokretanje postupka za razrješenje člana Izvršnog odbora može dati i Izvršni odbor.

Članak 40.

1. Izvršni odbor može osnovati radna tijela za rad u pojedinim područjima djelovanja Udruge.
2. Odlukom o osnivanju stalnih i povremenih tijela, Izvršni odbor utvrđuje sastav, djelokrug i ovlasti.

**3. PREDSJEDNIK**

Članak 41.

1. Udruga ima predsjednika.
2. Predsjednika bira Skupština iz svojeg sastava javnim glasovanjem na vrijeme od četiri (4) godine.
3. Nakon isteka mandata ista osoba može biti ponovno izabrana za predsjednika.
4. Predsjednik Udruge ujedno je i predsjednik Skupštine i predsjednik Izvršnog odbora.

Članak 42.

Predsjednik Udruge:

* predstavlja i zastupa Udrugu;
* odgovara za zakonitost rada Udruge;
* skrbi i rukovodi radom Udruge;
* sklapa ugovore i poduzima druge pravne radnje u ime i za račun Udruge;
* odgovoran je za podnošenje Skupštini prijedloga godišnjeg financijskog izvješća;
* dostavlja zapisnik s redovne sjednice skupštine nadležnom uredu koji vodi registar udruga;
* saziva i predsjedava sjednicama skupštine i Izvršnog odbora;
* utvrđuje sadržaj odluka, zaključaka i stajališta Skupštine i Izvršnog odbora;
* potpisuje akte koje donosi Skupština i Izvršni odbor;
* usklađuje rad svih tijela Udruge;
* obavlja i druge poslove koje mu povjeri Udruga u skladu sa zakonom Statutom i aktima.

Članak 43.

1. Predsjednik za svoj rad odgovara Skupštini.
2. Predsjednik podnosi godišnje izvješće Skupštini.
3. Ako Skupština ne prihvati izvješće predsjednika, Skupština će odlučiti tajnim glasovanjem o povjerenju predsjedniku.

**4. TAJNIK**

Članak 44.

1. Udruga ima tajnika.
2. Tajnika imenuje Izvršni odbor na vrijeme od četiri (4) godine .
3. Tajnik može biti član drugih tijela Udruge.

Članak 45.

Za tajnika može biti imenovana i birana osoba koja ispunjava sljedeće uvjete:

* najmanje SSS;
* posjedovanje odgovarajućih organizacijskih i radnih sposobnosti potrebnih za obavljanje dužnosti tajnika;
* da je aktivan u košarkaškom športu kao pomoćni sudac, košarkaški sudac ili opunomoćenik;
* informatički obrazovan;

Članak 46.

Tajnik Udruge:

* predstavlja Udrugu;
* obavlja stručne poslove i vodi poslovanje Udruge;
* odgovoran je za zakonitost rada Udruge i izvršavanje zakonom i drugim propisima i ugovorima utvrđenih obveza;
* pomaže u radu predsjedniku Udruge i predsjednicima drugih tijela;
* odgovoran je za osiguravanje svih uvjeta za rad Skupštine, Izvršnog odbora i drugih tijela Udruge;
* skrbi o osiguravanju javnosti rada Udruge;
* vodi popis članica;
* obavlja i druge poslove utvrđene ovim Statutom, drugim aktima ili odlukom Skupštine, Izvršnog odbora i predsjednika.

Članak 47.

1. Tajnik ima pravo i obvezu sudjelovati u radu svih tijela Udruge.
2. Tajnik je samostalan u svom radu.
3. Za svoj rad odgovoran je Skupštini, Izvršnom odboru i predsjedniku Udruge.

Članak 48.

1. Tajniku Udruge mandat može prestati i prije isteka vremena na koji je izabran:

* razrješenjem;
* ostavkom;
* nastupom okolnosti zbog kojih ne bi mogao vršiti svoju dužnost;

1. Izvršni odbor može razriješiti tajnika ako postupa protivno zakonu, ovom Statutu, ne provodi politiku koju je utvrdila Skupština, ne izvršava odluke Skupštine ili Izvršnog odbora, ako prekorači svoja ovlaštenja, ne izvršava savjesno povjerene obveze, i iz drugih važnih razloga kada je njegovim radom ili propustom nastala šteta koja utječe na rad i za funkcioniranje Udruge.
2. Prijedlog za razrješenje tajnika može dati predsjednik, Izvršni odbor i Nadzorni odbor.

**5. NADZORNI ODBOR**

Članak 49.

1. Unutarnji nadzor nad radom Udruge članovi provode putem Nadzornog odbora sukladno zakonu.
2. Nadzorni odbor ima predsjednika i dva člana koje bira Skupština na vrijeme od četiri (4) godine i mogu biti birani ponovno. Članovi Nadzornog odbora ne mogu biti birani iz članova u Skupštini.
3. Član Nadzornog odbora ne može biti osoba ovlaštena za zastupanje Udruge, član Izvršnog odbora kao ni tajnik.
4. Nadzorni odbor pravovaljano odlučuje ako je prisutna natpolovična većina njegovih članova, a pravovaljane odluke donosi natpolovičnom većinom prisutnih članova.
5. Predsjednik Nadzornog odbora saziva sjednice odbora prema potrebi i rukovodi njegovim radom. Inicijativu za sazivanje sjednice može dati bilo koji član Nadzornog odbora, Skupština ili Izvršni odbor.
6. Nadzorni odbor za svoj rad odgovara Skupštini.

Članak 50.

Sjednice Nadzornog odbora sazivaju se po potrebi.

Članak 51.

Poziv za sjednicu Nadzornog odbora s prijedlogom dnevnog reda i materijalima, u pravilu, se dostavlja članovima Nadzornog odbora najmanje 3 dana prije sjednice.

Članak 52.

Nadzorni odbor razmatra i nadzire:

* primjenu odredaba ovog Statuta i drugih općih akata Udruge;
* materijalno-financijsko poslovanje i korištenje imovine Udruge;
* ostvarivanje odluka, zaključaka i drugih akata Udruge;
* obavlja i druge poslove koje mu povjeri Skupština;

Članak 53.

1. Nadzorni odbor ima pravo zatražiti uvid u dokumentaciju i sve podatke o radu i poslovanju Udruge.
2. Predsjednik i svaki član Udruge dužan je bez odgađanja omogućiti uvid u zatraženu dokumentaciju i podatke i dati tražene obavijesti.

Članak 54.

1. O uočenim nepravilnostima Nadzorni odbor ovlašten je upozoriti Skupštinu, odnosno drugo ovlašteno tijelo Udruge.
2. Ako se uočene nepravilnosti pravodobno ne otklone Nadzorni odbor ovlašten je o tome obavijestiti druga nadležna tijela sukladno zakonu.

Članak 55.

O svom radu Nadzorni odbor podnosi izvješće Skupštini prema potrebi, a najmanje jednom godišnje.

Članak 56.

Na način i postupak razrješenja Nadzornog odbora i pojedinog njegovog člana primjenjuju se odredbe ovog Statuta koje se odnose na Izvršni odbor Udruge.

**5. STEGOVNI SUD**

Članak 57.

Stegovni sud je neovisno tijelo Udruge, koje odlučuje u prvom stupnju o prekršajima i nepoštivanju općih akata Udruge, Udruge hrvatskih košarkaških sudaca, općih akata košarkaške organizacije u cjelini i stegovnika Udruge hrvatskih košarkaških sudaca.

Članak 58.

1. Stegovni sud čine predsjednik i tri člana.
2. Stegovni sud radi u vijeću koje sastoji od predsjednika i dva člana.
3. Stegovni sud pravovaljano odlučuje ako je prisutna natpolovična većina njegovih članova, a pravovaljane odluke donosi natpolovičnom većinom prisutnih članova.
4. Predsjednika i članove Stegovnog suda bira Skupština javnim glasovanjem iz redova javnih i stručnih djelatnika u sportu, a na prijedlog predstavnika u Skupštini.
5. Vijeće Stegovnog suda određuje njegov predsjednik.
6. Stegovni sud se bira na vrijeme od četiri (4) godine

Članak 59.

U sudovanju članovi vijeća su nezavisni i sude prema statutu Udruge, Stegovniku Udruge hrvatskih košarkaških sudaca za povrede predviđene općim aktima.

Članak 60.

1. Rad Stegovnog suda odvija se na sjednicama.
2. Radom Stegovnog suda rukovodi njegov predsjednik, a ako je on spriječen zamjenjuje ga jedan članova kojeg odredi predsjednik.
3. Stegovni sud donosi pravovaljane odluke natpolovičnom većinom glasova, ako je nazočna natpolovična većina članova.
4. U postupku pred Stegovnim sudom javnost je isključena.
5. Na sjednicama Stegovnog suda vodi se zapisnik.

Članak 61.

Predsjednik i članovi Stegovnog suda mogu biti razriješeni prije isteka mandata nastupom okolnosti koje ovaj statut predviđa u članku 26.

Članak 62.

Na odluke Stegovnog suda Udruge nezadovoljna strana može uložiti žalbu u roku od 15 dana računajući od dana prijema pismene odluke, a podnosi se Izvršnom odboru kao tijelu koje donosi odluku u drugom stupnju, a čija je odluka konačna.

**VI. RJEŠAVANJE SPOROVA I SUKOBA INTERESA UNUTAR SAVEZA**

Članak 63.

1. Međusobne sporove proizašle iz članstva u Udruzi i/ili aktivnostima kao i sukob interesa između članova tijela Udruge koji nastanu u sklopu djelovanja Udruge, članovi se obvezuju pokušati riješiti sporazumom, a ako u tome ne uspiju rješavanje spora odnosno sukoba interesa mogu povjeriti Izvršnom odboru Udruge. Izvršni odbor može nastali spor odnosno sukob interesa riješiti sam ili osnovati arbitražno vijeće za mirenje kao stalno ili za svaki pojedini slučaj, koje će rješavati nastale sporove iz ovog stavka.
2. Sukob interesa u Udruzi smatra se situacija kada članovi Udruge ili članovi tijela Udruge u obavljanju svojih dužnosti u Udruzi dođu u situaciju da svojom odlukom ili drugim djelovanjem pogoduju sebi ili sebi bliskim osobama, a nauštrb interesa drugih članova Udruge.
3. Odlučivanje iz stavka 1. ovog članka provodi se u prvom stupnju. U drugom stupnju nadležna je skupština Udruge.
4. Udruga i njegove članice za rješavanje sporova koji su u vezi sa športom mogu ugovoriti i nadležnost Vijeća športske arbitraže i Športskog arbitražnog sudišta kao samostalnih i nezavisnih tijela za športsku arbitražu pri Hrvatskom olimpijskom odboru.
5. Nadležnost, sastav, ustroj i pravila pred Vijećem športske arbitraže i Športskog arbitražnog sudišta uređeni su aktima Hrvatskog olimpijskog odbora.

**VII. JAVNOST RADA**

Članak 64.

1. Rad Udruge je javan.
2. Javnost rada ostvaruje se:

* pravodobnim i istinitim obavještavanjem članova;
* pravodobnim dostavljanjem materijala za raspravu članovima i drugima ako to smatra potrebnim;
* obavještavanjem predstavnika tiska i drugih medija o održavanju sjednica i radu Udruge, osim u slučaju kada Predsjednik Udruge u opravdanim donese odluku o isključenju javnosti;

**VIII. NAGRADE I PRIZNANJA**

Članak 65.

1. Udruga nagrade i priznanja dodjeljuje pojedincu i članicama za izvrsne rezultate i doprinose razvitku košarkaškog športa.
2. Odluku o dodjeli nagrada i priznanja donosi Izvršni odbor na temelju prijedloga predstavnika članova Udruge.

**IX. IMOVINA I MATERIJALNO I FINANCIJSKO POSLOVANJE**

Članak 66.

Imovinu udruge čine pokretne i nepokretne stvari, imovinska prava i novčana sredstva koje Udruga ostvaruje od:

* članarine;
* dobrovoljnih priloga i donacija;
* sredstava dobivenih od pravnih osoba koje podupiru rad i djelovanje Udruge;
* sredstava ostvarenih obavljanjem športske djelatnosti;
* sredstava proračuna grada i županije;
* drugih izvora sukladno zakonu;

Članak 67.

1. Ako Udruga provodi programe ili projekte od interesa za opće dobro koji su financirani iz javnih izvora najmanje jedanput godišnje o svom radu, opsegu, načinu stjecanja i korištenju sredstava izvijestit će davatelja sredstava, a putem mrežne stranice ili na drugi odgovarajući način, obavještava i širu javnost.
2. Sredstva prikupljena sukladno stavku 1. ovog članka Udruga može koristiti isključivo za provedbu odobrenih programa ili projekata.

Članak 68.

1. Udruga može raspolagati svojom imovinom samo za ostvarivanje ciljeva i obavljanje djelatnosti sukladno ovom Statutu.
2. Sredstva iz proračuna strogo su namjenska i moraju se koristiti isključivo za poslove i zadatke određene godišnjim programom rada Udruge, u okviru prihvaćenog programa javnih potreba u sportu.
3. Skupština donosi odluku o stjecanju ili prodaji pokretne i nepokretne imovine, te njenom prijenosu ili davanju u zakup drugim fizičkim i pravnim osobama.
4. Udruga upravlja imovinom u skladu s propisima o materijalnom i financijskom poslovanju neprofitnih udruga.
5. Raspodjela ukupnih sredstava vrši se financijskim planom a sukladno s programom rada Udruge.
6. Svi prihodi i rashodi određuju se financijskim planom koji se donosi za jednu kalendarsku godinu i vrijedi za godinu za koju je donesen.

Članak 69.

1. Usvojeni financijski plan može se tijekom godine mijenjati.
2. Prijedlog izmjena i dopuna financijskog plana donosi Izvršni odbor koji potvrđuje Skupština na svojoj prvoj sljedećoj sjednici.
3. Po završetku godine za koju je donesen financijski plan sastavlja se završni račun.

**IX. STATUT I DRUGI OPĆI AKTI**

Članak 70.

Statut donosi Skupština natpolovičnom većinom glasova od ukupnog broja članova u Skupštini, uz prethodno provedeni postupak javne rasprave.

Članak 71.

1. Izmjene i dopune Statuta obavljaju se na način i po postupku za njegovo donošenje.
2. Tumačenje odredaba ovog Statuta daje Skupština Udruge.

**X PRESTANAK UDRUGE, I RASPOLAGANJE IMOVINOM U SLUČAJU PRESTANKA POSTOJANJA**

Članak 72.

Udruga prestaje postojati i djelovati iz razloga propisanih zakonom i odlukom Skupštine usvojenom 2/3 većinom svih članova Skupštine.

Članak 73.

1. U slučaju prestanka postojanja Udruge imovina se, nakon podmirenja vjerovnika i troškova likvidacijskog, sudskog i drugih postupaka, predaje športskom savezu ili udruzi koja nastavlja djelatnosti i skrb o funkcioniranju i razvoju košarkaškog športa na području osječko baranjske županije, a na temelju odluke Skupštine sukladno ovom Statutu.
2. Ako se u slučaju iz stavka 1. ovog članka ne može provesti postupak predaje imovine, preostalu imovinu stječe Grad Osijek.
3. U slučaju prestanka postojanja Udruge, imovina se ne može dijeliti osnivačima, članovima, osobama ovlaštenima za zastupanje, zaposlenima ili s njima povezanim osobama.

Članak 74.

1. Likvidator je fizička ili pravna osoba koju imenuje Skupština Udruge i koja je kao likvidator upisana u registar udruga.
2. Likvidator može biti član Udruge ili pravna ili fizička osoba koja nije član Udruge. Likvidator može biti i osoba ovlaštena za zastupanje Udruge.

**XI. PRIJELAZNE I ZAVRŠNE ODREDBE**

Članak 75.

1. Ovaj Statut stupa na snagu danom donošenja, a primjenjuje se danom ovjere nadležnog upravnog tijela.
2. Danom stupanja na snagu ovog Statuta prestaje važiti Statut od 27.rujna 2015 godine.

U Osijeku, 06.prosinca 2021 godine.

Predsjednik:

Josip Mikulić